Dekret zu Ehren des Memogenes
Varna, Varna [Oblast], Bulgarien
Akrotere abgebr.
IGBulg I² 43
griechisch :
ἔδοξε τῶι δήμωι ἐπιμηνιεύοντος / Διογένου τοῦ Ἀντιθέου· Ζωΐλος Μη/νοδώρου εἶπεν· ἐπειδὴ Μηνογένης / Ἀσκληπίδου Ἡραιΐτης καθεσταμέ/
νος ὑπὸ βασιλέως Θρᾳκῶν Σαδαλου / στρατηγὸς ἐπὶ τῆς προσχώρου ἀνὴρ καλὸς / κἀγαθὸς ὑπάρχων εὔνουν καὶ πρόθυμον ἑα̣/τὸν παρέχεται πρὸς τὰ τῆς πόλεως ἡμῶν / πράγματα καὶ τοῖς ἐντυγχάνουσιν ἑατῶι τῶν πο̣/λιτῶν κατὰ κοινὸν ἢ κατ’ ἰδίαν χρήαν πᾶσιν συνεργῶν φιλοτί̣/μως καὶ συνπροσγεινόμενος ἐκτενῶς πολλὰ τῶν / συμφερόντων ἡμεῖν συνκατασκευάζεται, ἐφ’/οἷς καὶ παρὰ τῶι βασιλεῖ μεγάλης ἀποδοχῆς ἀξιοῦ̣/ται, ἐνδημῶν τε πολλάκις εἰς τὴν πόλιν τήν τ[ε] / πρὸς ἕκαστον ὁμειλίαν φιλάνθρωπον καὶ τὴν ἀναστρ[ο]/φὴν εὐσχήμονα καὶ ἀξίαν τοῦ τε βασιλ/έως καὶ τῆς ἡμετέρας πόλεως ποιεῖ/ται, ἐπανγέλλεται δὲ καὶ εἰς τὸν λοιπ/ὸν πολὺ προθυμότερον ἑατὸν παρέξα/σθαι πρὸς τὰ τῆς πόλεως ἡμῶν πρά/γματα, ὅπως οὖν καὶ ὁ δῆμος φαίνηται / τιμῶν τοὺς καλοὺς καὶ ἀγαθοὺς τῶν ἀν̣/δρῶν καὶ ἐστοιχηκότας τῆι πρὸς ἑα/τὸν εὐνοίᾳ· τύχῃ ἀγαθῇ δεδόχθαι / τῶι δήμωι ἐπαινέσαι μὲν ἐπὶ τούτοις / Μηνογένην Ἀσκληπίδου Ἡραΐτην / δεδόσθαι δὲ αὐτῶι καὶ ἐγγόνοις προ/ξενίαν, πολιτήαν, προεδρίαν, ἰσοτέληα[ν] / καὶ ἔνκτησιν ἐνγαίων καὶ εἴσπλου[ν] / καὶ ἔκπλουν καὶ πολέμου καὶ εἰρήνης̣/ ἀσυλεὶ καὶ ἀσπονδεί, εἶναι δὲ αὐτο/ῖς καὶ ἔφοδον ἐπὶ τὴν βουλὴν καὶ / τὸν δῆμον πρώτοις μετὰ τὰ ἱερά/τὸν δὲ ἱροποιὸν ἀναγράψαντα / τὸ ψήφισμα τόδε εἰς τελαμῶνα / λευκοῦ λίθου ἀναθεῖναι εἰς τὸ / ἱερὸν τοῦ Ἀπόλλωνος.
Stele mit Giebel mit Akroteren